Valga Pühavaimu kirik
Valga Pühavaimu kirik on katoliku kirik, mis asub Valgas aadressil Maleva tänav 8. Kirik on arvele võetud ehitismälestisena. Uusgooti stiilis kirik on ehitatud maakividest ja telliskividest ning dekoreeritud punaste tellistega. Ehitajate hulgas olid leedulastest ja poolakatest raudteelased. Kirik valmis 1907. Torn puudub, sest võimud ei andnud selle ehitamiseks luba. Kirik tegutses 1940. aastani. 1945. aastast kasutati hoonet laona, hiljem võimlana. 1995. aastal valmis juurdeehitis, kus peetakse jumalateenistusi.